Kombinacia liekov na kasel
Dobry den,

Dieta 2,5 roka mal suchy drazdivy kasel. Lekar nam predpisal triffed a ditustat. Aktualne sa mi zda, ze sa mu zacinaju uvolnovat hlieny. Mozem ditustat davat tussirex? V pripade, ze by sa mu pustili sople ditustat moze uzivat?

Dakujem
Dobrý deň,
ďakujeme za Vašu otázku.
V prípade, ze je v dýchacích cestách prítomný hlien, vhodné je ukončiť liečbu liekom Ditustat. Tussirex je bylinný sirup s obsahom suchého extraktu ibiša lekárskeho, ktorý pokrýva zapálenú sliznicu hltana a tým ju upokojí. Slizové látky tvoria fyzickú ochrannú vrstvu, ktorá chráni pred cudzími telesami čím prináša úľavu od suchého dráždivého kašľa a umožňuje zotavenie sliznice. Jeho použitie je vhodné na upokojenie pri obidvoch druhoch kašľa. Hlien sa z dýchacích ciest však dostáva von pomocou kašľa, ktorý je charakterizovaný ako obranný mechanizmus organizmu. Je to jediná a základna cesta ako odstrániť hlien z dýchacích ciest. Vhodnejšou voľbou ako podporiť vykašliavanie je užívanie liekov zo skupiny mukolytiká a expektoranciá. Medzi takéto lieky patria rastlinné sirupy s obsahom
brečtanu
, prípadne lieky s obsahom synteticky získaných liečiv -
ambroxolu
, alebo
acetylcyteínu
. Ak by Vaše dieťa dráždilo na kašeľ, je možné liek Tussirex  podávať v kombinácii s niektorým z uvedených liekov práve pre jeho upokojujúce účinky na sliznicu dýchacích ciest, najmä večer pred spaním.
Prajem pekný zvyšok dňa.
S pozdravom
PharmDr. Veronika Kiabová